Men of Honor

:*Iste articlo ye sobre una cinta estausunidense de cine de drama estrenada en 2000; ta atros usos, se veiga *'Men of Honor (desambigación)***.


***Men of Honor*** (títol orichinal en [[Idioma anglés|anglés]], en [[Idioma aragonés|aragonés]] ***Hombres d'honor***, estrenada en [[Aragón]] con o suyo títol traduciu enta lo [[Idioma castellano|castellano]] como ***Hombres de honor**''), ye una [[cinta]] de [[cine estausunidense]] de [[cine de drama]] estrenada l'anyo [[2000]], dirichida por [[George Tillman Jr.]] seguntes un [[guión orichinal]] de [[Scott Marshall Smith]], con una [[banda sonora orichinal]] de [[Mark Isham]], una [[dirección de fotografía]] d'[[Anthony B. Richmond]], una [[producción cinematografica]] de [[Bill Badalato]] y [[Robert Teitel]] ta las [[Productora cinematografica|productoras]] [[Fox 2000 Pictures]] y [[State Street Pictures]] y un [[elenco]] d'o cual en fan parte, entre d'atros [[actor]]s, [[Robert De Niro]], [[Cuba Gooding Jr.]], [[Chris Warren Jr.]], [[Charlize Theron]], [[Aunjanue Ellis]], [[Hal Holbrook]], [[Michael Rapaport]], [[Powers Boothe]], [[David Keith]], [[Holt McCallany]], [[David Conrad]], [[Joshua Leonard]], [[Carl Lumbly]], [[Lonette McKee]], [[Glynn Turman]], [[Joshua Feinman]] y [[Lindsay Thomas]].

[[Carl Brashear]] ye fillo d'un [[meyanero]] de [[Kentucky]] que marcha d'o suyo lugar ta dentrar en a [[United States Navy]], fendo a su pai a promesa de que mai no reblaría y que siempre luitaría por fer realidat os suyos suenios. En estar un [[Afroamericanos|afroamericano]], lo destinan a treballar en as cocinas d'o ''[[USS Hoist]]'', a on puet veyer a lo suboficial Leslie William "Billy" Sunday salvar a un [[buzo]] que s'heba quedau sin subministro d'aire en baixando a polmón libre ta salvar-lo. Inspirau por ixe feito, Brashear decide convertir-se en o primer buzo afroamericao d'a United States Navy y que bel día mesmo estará un mayestro buzo. Finalment li permiten asistir a la Escuela de Buceyo en [[Bayonne (Nueva Jersey)|Bayonne]] ([[Nueva Jersey]]), a on l'instructor chefe Sunday recibe la orden d'o chefe d'a Escuela, Pappy, de fer que Brashear faga falleta, motivau por o suyo [[racismo]]. Amás, Dylan Rourke, qui lidera a los estudiants d'o curso, li fa lo boicot, dica lo punto de conseguir que denguno no quiera compartir cambra con él. Finalment, tamién se troba que en no haber mesmo completau os suyos estudios primarios, li faltan conoiximientos basicos ta superar o curso, asinas que marcha enta la [[biblioteca]] d'a ciudat ta aprender y i conoix a l'aduyant de bibliotecaria, una mesacha afroamericana que ye estudiando ta poder fer os estudios de [[Medicina]]. Mientres un exercicio, un d'os estudiants tien un accident y lo suyo companyero, Rourke, l'albandona, estando Brashear qui li salva la vida, encara que Pappy falseya los feitos y fa que Rourke s'atribuya lo salvamento, recebindo amás una medalla. Finalment, atamas d'os requelindorios que li fica Pappy, Brashear consigue lo suyo títol de buzo, y Pappy degrada a Sunday en considerar que ye lo culpable de que iste haiga ganau o suyo títol. Anyos dimpués, Sunday contina estando marchinau y s'ha ganau una fama de conflictivo, a la vegada que Brashear s'ha casau con a bibliotecaria-medico y ye un buzo apreciau por a suya labor, pero en salvar a un grupo de companyeros pierde una [[garra]], Li colocan una [[protesi]] y demana tornar a lo servicio activo, pero li deniegan en estar mutilau y contacta con Sunday ta que l'aduye a conseguir tornar a lo servicio activo.

A cinta s'ambienta mientres os [[anyos 1940]], [[Anyos 1950|1950]] y [[Anys 1960|1960]] en cuantos puestos d'[[Estaus Unius]], incluyindo-ie [[Kentucky]] y [[Bayonne (Nueva Jersey)|Bayonne]] ([[Nueva Jersey]]), y las suyas escenas se filmoron en [[Cathlamet]] y [[Longview (Washington)|Longview]] ([[Washington (estau)|Washington]]), [[Long Beach (California)|Long Beach]] ([[California]]) y [[North Plains]], [[Portland (Oregón)|Portland]] y [[Rainier (Oregón)|Rainier]] ([[Oregón]]).

Ye una cinta que ha recibiu bels [[Lista de premios cinematograficos|premios]] y nominacions, encara que garra d'éls no fa parte d'os prencipals u mas conoixus premios cinematograficos.

== Elenco ==


== Se veiga tamién ==
* [[Cine en 2000]].
* [[Cintas de 2000]].

== Referencias ==


== Vinclos externos ==
*  [https://www.imdb.com/title/tt0203019/ ''Men of Honor''] en [[Internet Movie Database]].
*  [https://catalog.afi.com/Catalog/moviedetails/61404 ''Men of Honor''] en l**American Film Institute Catalog* de l*'American Film Institute*.
*  [https://www.rottentomatoes.com/m/men_of_honor *Men of Honor*] en [[Rotten Tomatoes]].
*  [https://www.boxofficemojo.com/movies/?id=menofhonor.htm *Men of Honor''] en Box Office Mojo.